**Ministru kabineta rīkojuma projekta “****Par apropriācijas pārdali no Ekonomikas ministrijas budžeta apakšprogrammas uz Izglītības un zinātnes ministrijas apakšprogrammu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātā Ministru kabineta rīkojuma projekta mērķis ir atbalstīt apropriācijas pārdali 2019.gadā 693 813 *euro* apmērā no Ekonomikas ministrijas budžeta apakšprogrammas 29.02.00 “Elektroenerģijas lietotāju atbalsts” uz Izglītības un zinātnes ministrijas budžeta apakšprogrammu 03.01.00 “Augstskolas”, lai nodrošinātu atbalstu inovatīvas studiju programmas informācijas un komunikācijas tehnoloģiju jomā izveidei.Ministru kabineta rīkojuma projekts stājas spēkā līdz ar tā pieņemšanu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – rīkojuma projekts) izstrādāts, pamatojoties uz:1. “Likuma par budžetu un finanšu vadību” 9.panta 13. daļas 1.punktu un 13.1 daļas 1.punktu, kas nosaka finanšu ministram tiesības, informējot par to Saeimu, veikt apropriāciju izmaiņas.2. Likuma “Par valsts budžetu 2019.gadam” 59.pantu, kas nosaka atļauju finanšu ministram veikt apropriācijas pārdali Izglītības un zinātnes ministrijas budžeta ietvaros un no Ekonomikas ministrijas budžeta un Aizsardzības ministrijas budžeta, lai Izglītības un zinātnes ministrija nodrošinātu finansējumu inovatīvas studiju programmas informācijas un komunikācijas tehnoloģiju jomā atbalstam ne vairāk kā 740 000 *euro* apmērā, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali.3. Latvijas valdības prioritāti - Deklarācijas par Artura Krišjāņa Kariņa vadītā Ministru kabineta iecerēto darbību 43.uzdevumu *“Panāksim, ka Latvijā pieaug informācijas un komunikācijas tehnoloģiju studentu skaits”,* ko paredzēts īstenot ar Ministru kabineta 2019.gada 7.maija rīkojumu Nr.210 apstiprinātā Valdības rīcības plāna 43.1.pasākuma[[1]](#footnote-1) ietvaros. 4. Ministru kabineta 2010.gada 17.augusta noteikumu Nr.788 “Valsts izglītības informācijas sistēmas saturs, uzturēšanas un aktualizācijas kārtība” nosacījumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz saņemto informāciju no akciju sabiedrības “Enerģijas publiskais tirgotājs” par to, ka saskaņā ar revidēto akciju sabiedrības “Enerģijas publiskais tirgotājs” 2018.gada pārskatu, 2018.gadā faktiskās obligātā iepirkuma izmaksas nav pārsniegušas ieņēmumus, tāpēc 2019.gadā nebūs nepieciešams kompensēt obligātā iepirkuma izmaksu pārsniegumu pār ieņēmumiem par 2018.gadu (kas paredzēts likumā “Par valsts budžetu 2019.gadam” budžeta apakšprogrammā 29.02.00 “Elektroenerģijas lietotāju atbalsts”). Arī 2019.gadā, atbilstoši veiktajiem uzraudzības pasākumiem (kuru rezultātā 10 komersantiem atceltas tiesības pārdot saražoto elektroenerģiju obligātā iepirkuma ietvaros), paredzams izmaksu ietaupījums.Ekonomikas ministrija (turpmāk – EM) ierosina veikt pārdali starp resoriem **693 813 *euro*** apmērā no EM budžeta apakšprogrammas 29.02.00 “Elektroenerģijas lietotāju atbalsts” uz Izglītības un zinātnes ministrijas (turpmāk – IZM) budžeta programmu 03.00.00 “Augstākā izglītība”, apakšprogrammu 03.01.00 “Augstskolas”, lai nodrošinātu atbalstu **inovatīvas studiju programmas informācijas un komunikācijas tehnoloģiju jomā izveidei.**Salīdzinot paredzamo informācijas un komunikācijas tehnoloģiju (turpmāk – IKT) speciālistu pieprasījumu un piedāvājumu Latvijā un Eiropas Savienībā (turpmāk – ES), tiek prognozēts, ka visās IKT profesijās 2022.gadā būs būtisks IKT speciālistu iztrūkums, vienlaikus strauji pieaugot darba tirgus pieprasījumam pēc IKT profesiju speciālistiem. Atbilstoši Eiropas Komisijas (turpmāk – EK) prognozēm, 2020.gadā ES būs 500 000 IKT speciālistu deficīts. Darbaspēka trūkums tiek bieži minēts kā viens no galvenajiem faktoriem, kas kavē IKT nozares izaugsmi Latvijā, tas daļēji skaidrojums ar studējošo skaitu IKT jomā. Lai veicinātu IKT nozares attīstību un panāktu ES vidējos rādītājus, nepieciešams palielināt IKT studējošo skaitu, piesaistot gan vietējos, gan ārvalstu studentus IKT studijām Latvijā.Ņemot vērā, ka IKT nozares attīstība ir atkarīga no tirgū pieejamiem cilvēkresursiem, ir svarīgi veicināt IKT studējošo skaitu, atbalstot starptautiski atzītas IKT augstākās izglītības programmas izveidi. Viens no risinājumiem, lai veicinātu Latvijas augsti kvalificēto specialistu skaita palielināšanos IKT jomā, ir piesaistīt IKT programmai prestižu ārvalstu universitāti un nodrošināt starptautiskā sertifikāta izsniegšanu kursa beidzējiem. Kā potenciālais partneris ir izvirzīta Bufalo Universitāte no ASV, kurai jau ir izveidojusies veiksmīga sadarbība ar Rīgas Tehnisko universitāti (turpmāk – RTU) citās mācību programmās. Bufalo Universitāte ir atrodama ne tikai *Pasaules Universitāšu vērtējuma top 300*, bet ir atzīta kā Ņujorkas labākā un top 30 universitāte ASV. IKT nozare Latvijā balstās uz eksportu, kas veicina elektroniskos norēķinus par pakalpojumiem, samazinot ēnu ekonomikas risku un palielinot nodokļu iekasējamību - gan darba spēka, gan uzņēmuma ienākuma nodokļa formā. IKT nozares vidējais atalgojums ir 13,8 EUR/stundā, kas ir augstāks par vidējo atalgojumu citās nozarēs, tas paredz iespējami augstākus darbaspēka nodokļu ieņēmumus, kā šiem cilvēkiem nonākot darba tirgū mazāk apmaksātās nozarēs. Sniedzot atbalstu programmas izveidei un paredzot tam sākotnēju valsts budžeta finansējumu, tiktu veicināta gan strauji augošās IKT nozares attīstība, kā arī citu nozaru, kur arvien pieaug IKT prasmju nepieciešamība, attīstība un produktivitāte. Katra jauna speciālista sagatavošana un nonākšana darba tirgū rada pozitīvu ietekmi uz tautsaimniecību, palielinot IKP, tāpēc ir svarīgi sagatavot IKT nozares profesionāļus, lai turpinātu gan IKT, gan citu nozaru attīstību un ražošanas tehnoloģiju un pakalpojumu digitalizāciju.Nacionālā attīstības plāna 2014.-2020.gadam rīcības virzienā "Attīstīta pētniecība, inovācija un augstākā izglītība" ir noteikti šādi mērķi: [174] *Grādu vai kvalifikāciju ieguvušo studentu skaits augstskolās un koledžās (tūkst./ cilv.) 2020.gadā 24,6 tūkstoši cilvēku*. [175] *Augstākā izglītība (iedzīvotāju īpatsvars 30-34 gadu vecumā ar augstāko izglītību, %) 2020.gadā 40%*. Kā arī noteikts mērķis [189] *Augstākās izglītības eksporta atbalsta pasākumi (izcilu programmu apvienošana un vienoto programmu izveide citās ES valodās vismaz 10 studiju virzienos, programmu starptautiskā publicitāte un ārvalstu studentu atbalsta punktu attīstība, ārvalstu pasniedzēju piesaiste)*. Diemžēl, pretēji iecerētajam par studentu skaita pieaugumu, tendence ir lejupejoša. Ņemot vērā Latvijas iedzīvotāju skaita izmaiņu tendences jauniešu vecumā, būtiski samazinājies grādu vai kvalifikāciju ieguvušo studentu skaits Latvijas augstskolās un koledžās. 2010.gadā augstāko izglītību Latvijā bija ieguvuši 26,5 tūkstoši studentu, bet 2016.gadā tie bija tikai 15,8 tūkstoši studentu.Lai nodrošinātu tautsaimniecības nozaru attīstību nepieciešams palielināt studējošo skaitu, tai skaitā IKT jomā, kas, ņemot vērā demogrāfiskās tendences, ir liels izaicinājums. Pamatojoties uz iepriekš minēto nepieciešams meklēt papildus iespējas studējošo piesaistē, piemēram, mērķtiecīgi attīstot augstākās izglītības eksporta iespējas, piesaistot ārvalstu studentus. Ņemot vērā, ka nepieciešamo augstskolu absolventu skaitu būs iespējams nodrošināt tikai piesaistot ārvalstu studentus, risinājumam ir jābūt ārvalstu studentiem pievilcīgam. Viens no risinājumiem, lai veicinātu ārvalstu studentu skaita palielināšanos Latvijā IKT jomā, ir piesaistīt IKT programmai prestižu ārvalstu universitāti ar dubultā diploma kursu, veidojot reģionāla līmeņa programmu, kas tiek pasniegta angļu valodā. Salīdzinot paredzamo IKT speciālistu pieprasījumu un piedāvājumu Latvijā 2022.gadā, tiek prognozēts, ka visās IKT profesijās būs būtisks IKT speciālistu iztrūkums - gan IKT jomas vadītāju, gan elektronikas un telekomunikāciju inženieru, gan datubāžu tīklu speciālistu, gan informācijas tehnoloģiju (turpmāk – IT) atbalsta speciālistu un citās profesijās. Prognozējot paredzamo absolventu skaitu līdz 2022.gadam ar tirgus nepieciešamību pēc speciālistiem, tiek prognozēts 1708 speciālistu iztrūkums datorzinātņu jomā un 737 absolventu trūkums elektronikas jomā, kopā veidojot 2445 speciālistu iztrūkumu. Savukārt, pēc 2022.gada IKT speciālistu pieprasījuma un piedāvājuma plaisa vienmērīgi palielināsies. Atbilstoši *CERTUS* pētījumam[[2]](#footnote-2), Latvijā kopš 2008.gada nodarbinātība IKT pakalpojumu nozarē ir kāpusi par 84%. Savukārt, ekonomikā kopumā nodarbināto IKT profesionāļu skaits ir pieaudzis par 46%. 2016.gadā IKT pakalpojumu nozarē bija nodarbināti 25,2 tūkst. strādājošo, no tiem lielākā daļa - datorprogrammēšanā, konsultēšanā un ar to saistītās darbībās, bet ekonomikā kopumā strādājošo IKT profesionāļu skaits bija sasniedzis 19,7 tūkst. IKT nozares uzņēmumi varētu nodarbināt vēl vairāk speciālistu un tāpēc jau vairākus gadus norāda uz saspīlējumu darbaspēka tirgū un sarežģījumiem, ar ko jāsastopas, meklējot jaunus darbiniekus. Neskatoties uz centieniem veicināt un atbalstīt eksaktās un inženiertehniskās augstākās izglītības mācību programmas, IT specialitātēs absolventu skaits pēdējo desmit gadu laikā nav bijis vairāk par 800 absolventiem gadā, un šim skaitlim nākotnē ir negatīva tendence. Augošais pieprasījums pēc IKT speciālistiem tiek minēts kā viena no IKT nozares problēmām un izaicinājumiem globālā mērogā, kas var kavēt nozares turpmāku izaugsmi. EK ziņojumā[[3]](#footnote-3) par vienoto digitālo tirgu tiek lēsts, ka 2020.gadā var pietrūkt līdz pat 500 000 tūkstošiem IKT speciālistu. Pamatojoties uz EM 2018.gadā veiktā pētījuma par risinājumiem *Informācijas un Komunikāciju tehnoloģiju augstskolas* izveidei Latvijā datiem (EM 2018.gada 26.aprīļa iepirkuma līgums Nr.2018/47, *Iespējamo risinājumu un priekšlikumu izstrāde informācijas un komunikāciju tehnoloģiju augstskolas izveidei Latvijas Republikas teritorijā, izvērtējot projekta ieviešanas tiesiskos, finansiālos un ekonomiskos aspektus*), IT pamatstudiju programmas 2016./2017. studiju gadā piedāvāja 19 Latvijas augstākās izglītības iestādes, un studenti varēja izvēlēties starp 33 pilna laika studiju programmām. Vadošās augstskolas IT jomā ir Latvijas Universitāte (turpmāk – LU) un RTU, kā arī privātais Transporta un sakaru institūts (TSI). 2016.gadā tās kopā uzņēma 66% no visiem jaunajiem IT jomas studentiem un izsniedza 63% no visiem Latvijā izsniegtajiem pamatstudiju diplomiem IT jomā. Minētā pētījuma rezultāti tika skatīti Saeimas Izglītības, kultūras un zinātnes komisijas sēdē 2019.gada 2.aprīlī [[4]](#footnote-4).Viss augstākminētais norāda uz to, ka ir nepieciešams veidot starptautiski atzītu IKT programmu, lai veicinātu IKT speciālistu sagatavošanu, piesaistot gan vietējos, gan ārvalstu studentus. Šādas studiju programmas izveides kopējās izmaksas 2019.gadā ir 1 507 133 *euro*. Tās veido ne tikai mācībspēku (profesoru) apmācības izmaksas 693 813 *euro* apmērā, bet arī 513 300 *euro* mācību stipendiju izmaksas, 125 020 *euro* mārketinga izmaksas un 175 000 *euro* telpu renovācijas un mācību vides pielāgošanas izmaksas. Pārdalītais finansējums 693 813 *euro* apmērā uz IZM budžeta programmas 03.00.00 “Augstākā izglītība” apakšprogrammu 03.01.00 “Augstskolas” tiks izmantots, lai nodrošinātu mācībspēku (profesoru) apmācību Buffalo universitātē, kas nepieciešams inovatīvas studiju programmas informācijas un komunikācijas tehnoloģiju jomā izveidei. Savukārt, atlikušās izmaksas - stipendijas, mārketinga izmaksas un telpu renovācijas un mācību vides pielāgošanas izmaksas segs iesaistītās augstskolas un sociālie partneri - asociācijas, kā arī vadošie Latvijas IT uzņēmumi. RTU nodrošinās telpas studiju programmas īstenošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts pastarpināti ietekmē visu sabiedrību kopumā, tomēr atsevišķas sabiedrības mērķgrupas tas var ietekmēt vairāk. Rīkojuma projekts attiecas uz EM, IZM, Latvijas augstskolām - LU un RTU.  |
| 2. | Tiesiskā regulējuma ietekme uz tautsaimniecību un administratīvo slogu | Ir paredzama pozitīva ietekme, kas var atspoguļoties vairāku rezultatīvo rādītāju izmaiņās. 2017.gadā informācijas un komunikāciju pakalpojumu nozares īpatsvars tautsaimniecībā bija 5%, eksports uz vienu strādājošo 26 000 *euro*, produktivitāte 31 000 *euro* un nodarbināto skaits - 33 940 cilvēku. IKT sektora pievienotās vērtības īpatsvars IKP faktiskajās cenās, bija 4,1% no kopējās pievienotās vērtības. Neskatoties uz salīdzinoši mazo īpatsvaru, IKT nozares ietekme uz tautsaimniecību kopumā ir daudz lielāka, jo IKT atrisina globalizācijas izaicinājumus, veicina inovācijas, radošumu un konkurētspēju visā ekonomikā; padara efektīvāku publisko sektoru, modernizējot nozares, sākot no izglītības līdz enerģētikai, t.sk. valsts pārvaldes sistēmu; rada risinājumus sociālās politikas izaicinājumiem, uzlabojot dzīves kvalitāti.IKT sektora uzņēmumu peļņa pirms nodokļiem 2016.gadā bija 75 milj. *euro*, savukārt, personāla izmaksas atbilstoši CSP datiem bija 376 milj. *euro*. Šos rādītājus varētu ietekmēt rīkojuma projektā paredzētā darbība Paredzētā rīcība, nodrošinot iepriekš minētā pasākuma īstenošanu, nerada papildu administratīvo slogu.  |
| 3. | Administratīvo izmaksu monetārs novērtējums | Rīkojuma projektā paredzētās rīcības tiks īstenotas piešķirto valstspamatbudžeta līdzekļu ietvaros. Atsevišķs administratīvo izmaksu aprēķins šajā projektā netiek veikts. Iespējamās administratīvās darbības neattiecas uz šī rīkojuma projekta paredzētā pasākuma īstenošanu, tāpēc tās nav ņemtas vērā šā rīkojuma projekta administratīvo izmaksu monetārā novērtējumā.  |
| 4. | Atbilstības izmaksu monetārs novērtējums | Rīkojuma projekta ietekmē nerodas atbilstības prasības ne fiziskām ne juridiskām personām, līdz ar to, šāds aprēķins netika veikts. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019.gads** | Turpmākie trīs gadi (*euro*) |
| **2020.gads** | **2021.gads** | **2022.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** | **0** | **0** |
| 2.1. valsts pamatbudžets |  |  | 0 | 0 | 0 | 0 | 0 |
| EM budžeta apakš-programma 29.02.00 “Elektro-enerģijas lietotāju atbalsts” | 18 237 801 | -693 813 |  |  |  |  |  |
| IZM budžeta apakš-programma 03.01.00 “Augstskolas” | 48 833 133 | 693 813 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | × | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | × | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins: | Ar šo rīkojuma projektu starp resoriem no EM budžeta apakšprogrammas 29.02.00 “Elektroenerģijas lietotāju atbalsts” uz IZM budžeta apakšprogrammu 03.01.00 “Augstskolas” novirzāms finansējums **693 813 *euro*** apmērā, lai segtu studiju programmas izveidošanas izmaksas Bufalo universitātē (ASV), t.sk.: * 425 123 *euro* maksājums Bufalo universitātei par sniegtajiem programmas izveides pakalpojumiem, t.sk. lektoru apmācību, apmācību materiāliem un administratīvajām izmaksām;
* 90 000 *euro* komandējumu izdevumi (aviobiļešu un uzturēšanās izmaksas);
* 178 690 *euro* atlīdzība Latvijas mācībspēkiem (profesoriem), kas piedalīsies apmācībās ASV.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar. Paredzētā rīcība, nodrošinot iepriekš minētā pasākuma īstenošanu, neveido amata vietu skaita izmaiņas. |
| 8. Cita informācija | Plānotie izdevumi pa pasākumiem budžeta programmas/ apakšprogrammu ietvaros var tikt precizēti atbilstoši veiktajam iepirkumam un faktiskajai situācijai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas komunikācijas aktivitātes saistībā ar šo rīkojuma projektu nav paredzētas. Informācija par plānoto izglītības programmu sadarbībā ar Bufalo universitāti 2019.gada 24.aprīlī publiskota EM mājaslapā[[5]](#footnote-5). |
| 2. | Sabiedrības līdzdalība projekta izstrādē | Jautājumā par IKT studiju programmas izveidi sabiedrības iesaiste ir notikusi apspriežot šo iniciatīvu ar gan ar Latvijas augstskolu pārstāvjiem (RTU, LU, Rīgas Biznesa skola), gan nozaru asociācijām - Latvijas Informācijas un Komunikācijas tehnoloģijas asociāciju (LIKTA) un biedrību “Latvijas Finanšu nozares asociācija”, kas atbalsta programmu. Lai veicinātu efektīvu un modernu partnerību starp nozari, valdību un universitātēm Latvijas tautsaimniecības digitālai transformācijai, IZM, EM un Latvijas vadošās universitātes - RTU un LU, kā arī Latvijas nozīmīgākās IKT un finanšu nozares pārstāvošās organizācijas - LIKTA, Latvijas Finanšu nozares asociācija, Latvijas Informācijas tehnoloģijas klasteris un RTU Rīgas Biznesa skolas padomnieku konvents parakstīja [*Sadarbības memorandu par ekselences programmas datorzinātnē izveidi un īstenošanu Latvijā*.](https://www.em.gov.lv/files/attachments/Zina_IT%20skola_memorands_24.04.docx) |
| 3. | Sabiedrības līdzdalības rezultāti | Diskusijās iesaistītie sabiedrības pārstāvji atbalsta iepriekšminēto pasākumu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Ekonomikas ministrija, Izglītības un zinātnes ministrija, Latvijas Universitāte un Rīgas Tehniskā Universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija  | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

M.Kokalis, 67013217

Martins.Kokalis@em.gov.lv

J.Vilnis, 67013124

Juris.Vilnis@em.gov.lv

1. 43.1. Panāksim, ka Latvijā pieaug informācijas un komunikācijas tehnoloģiju (IKT) studentu skaits.

Izveidot Baltijas jūras reģionā izcilāko izglītības programmu IKT jomā.

Nodrošināta publiskā finansējuma piešķiršana mācībspēku piesaistei un attīstībai. Latvijā 2019.gadā uzņemti 40 studenti bakalaura programmā "*Computer Science and Organizational Technology*"

(Atbildīgā institūcija – EM, Līdzatbildīgās institūcija - IZM) [↑](#footnote-ref-1)
2. <http://certusdomnica.lv/news/merkis-3000-it-absolventu-gada/> [↑](#footnote-ref-2)
3. <https://ec.europa.eu/digital-single-market/en/policies/digital-skills> [↑](#footnote-ref-3)
4. <http://titania.saeima.lv/LIVS/SaeimasNotikumi.nsf/0/D0ECEEFF38779856C22583CA004F7A15?OpenDocument> [↑](#footnote-ref-4)
5. <https://www.em.gov.lv/lv/jaunumi/24553-atklaj-it-izglitibas-programmu-sadarbiba-ar-bufalo-universitati-un-3000-it-absolventu-iniciativas-platformu-bits> [↑](#footnote-ref-5)